Rady školy pri základnej škole s materskou školou Rudolfa Hečku,  Dolná Súča 252

**Výročná správa**
o činnosti Rady školy pri ZŠ s MŠ Rudolfa Hečku,  Dolná Súča 252
**za rok 2018**

V kalendárnom roku 2018 zasadali členovia Rady školy štyrikrát v zložení podľa prezenčných listín v súlade s platným štatútom rady školy. Členov rady školy na zasadnutia zvolávala predsedníčka rady školy pozvánkou prostredníctvom e-mailu. Na troch zasadnutiach bol prítomný riaditeľ školy, ktorý predkladal správy a informácie podľa
plánu zasadnutí a podľa požiadaviek členov rady školy. Jedno zasadnutie bolo
mimoriadne, týkajúce sa výberového konania na obsadenie miesta riaditeľa školy.
Zo zasadnutí rady školy sú vyhotovené zápisnice a prezenčné listiny, ktoré sú k dispozícii
k nahliadnutiu u predsedníčky rady školy.

1. **Zasadnutie rady školy sa uskutočnilo dňa 14.3.2018**

Obsahom zasadnutia bolo:

1. Správa o výchovno-vzdelávacej činnosti, jej výsledkoch a podmienkach školy
v 1. polroku školského roka 2017/2018;
2. Správa o pedagogicko-organizačnom a materiálno-technickom zabezpečení
výchovno-vzdelávacieho procesu v 1. polroku školského roka 2017/2018.

Témou diskusie bolo:

* zapojenie sa školy do IT akadémie, kde majú žiaci možnosť zvýšiť si povedomie o IK technológií a naučiť sa správnym užívateľským návykom
pri práci s počítačom;
* zmena v personálnom obsadení školy vo vzťahu k vyučovaniu ruského jazyka;
* finančná dotácia zriaďovateľa na výmenu LED osvetlenia v priestoroch školy;
* neskoré príchody žiakov na vyučovanie a spôsob riešenia vzniknutej situácie pedagógmi a vedením školy;
* havarijná situácii vodovodného potrubia v materskej škole.
1. **Zasadnutie rady školy sa uskutočnilo dňa 23.5. 2017**

Obsahom zasadnutia bolo:

1. Legislatívne a organizačné usmernenia výberového konania a voľby riaditeľa školy
2. Oboznámenie sa s písomnými podkladmi uchádzačov výberového konania

Témou diskusie bolo:

* zvolenie trojčlennej sčítacej komisie;
* organizačné a personálne zabezpečenie vyučovania ruského jazyka
 v 9. ročníkoch;
* úprava areálu školy žiakmi v rámci vyučovacieho procesu;

- dôvod zrušenia tanečného odboru ZUŠ v škole.

1. **Zasadnutie rady školy sa uskutočnilo dňa 26.6.2018**

Obsahom zasadnutia bolo:

1. Predbežná správa o vyhodnotení výchovno-vzdelávacej činnosti,
jej výsledkoch za školský rok 2017/18;
2. Informácia o organizačnom zabezpečení školského roka 2017/18;
3. Správa o hospodárení školy v školskom roku 2017/18;
4. Úspešnosť žiakov pri prijímaní na ďalšie vzdelávanie;
5. Vyhodnotenie zápisu žiakov do prvého ročníka na šk. rok 2018/19
a stav zaškolenosti detí v materskej škole v budúcom šk. roku;
6. Informovanie o pláne prevencie negatívnych sociálno-patologických javov, vyhodnotenie preventívnych aktivít v uplynulom školskom roku;

Spolupráca so ZUŠ Nemšová a spresnenie informácií;

Návrh plánu činnosti školy na budúci školský rok: možnosti záujmovej
činnosti, projekty, spolupráca s rodičmi a inými subjektmi.

Témou diskusie bolo:

* spôsob a úroveň spolupráce vedenia školy so ZUŠ Nemšová;
* možnosti využívania preventívnych programov ovplyvňovania patologických javov u žiakov v spolupráci s CPPPaP;
* možnosti získavania spätnej väzby na výchovno-vzdelávací proces od rodičov;
* dochádzka detí do materskej školy.
1. **Zasadnutie rady školy sa uskutočnilo dňa 17.10.2018**

Obsahom zasadnutia bolo:

1. Správa o výchovno-vzdelávacej činnosti, jej výsledkoch a podmienkach školy v školskom roku 2017/2018;
2. Informovanie o pedagogicko-organizačnom a materiálno-technickom zabezpečení výchovno-vzdelávacieho procesu šk. roku 2018/19;
3. Plán práce školy na školský rok 2018/19;
4. Informácie o začiatku šk. roka 2018/19;
5. Informovanie o zmenách v Školskom vzdelávacom programe;
6. Spolupráca s inými organizáciami.

Témou diskusie bolo:

* integrácia žiakov a rešpektovanie ich potrieb a osobitostí;
* žiaci so švvp – vhodná miera samostatnosti a pomoci;
* hodnotenie žiakov za nezodpovedný prístup k vyučovaniu;
* krúžková činnosť – ponuka a dopyt;
* uplatňovanie vzdelávacích preukazov;
* elektronická žiacka knižka;

Rada školy bude naďalej presadzovať verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy
a vzdelávania. Bude plniť funkciu verejnej kontroly, posudzovať a vyjadrovať sa k činnosti
školy z pohľadu školskej problematiky a plniť všetky úlohy, ktoré jej vyplývajú zo štatútu rady školy vytvoreného v súlade so zákonom NR SR č.596/2003 Z. z. o štátnej správe
v školstve a školskej samospráve a o zmene a doplnení niektorých zákonov a v súlade
s ustanovením § 9 ods.1 Vyhlášky Ministerstva školstva SR č.291/2004 Z. z..

V Dolnej Súči dňa .....................................

PaedDr. Jana Oriešková
 predsedníčka rady školy